Paulie

Paulie er en amerikansk familiefilm fra 1998. Den handler om papegøyefugler kalt Paulie. Film ble utgitt på video i 1998 av DreamWorks Home Entertainment.

Handlingsreferat 
Filmen handler om en intelligent snakkende fugl, som heter Paulie og hans lange søken for å returnere til hans opprinnelige eier. Misha Vilyenkov (spilt av Tony Shalhoub) en innvandrer fra Russland og tidligere litteratur-lærer, er bosatt i Amerika og arbeider som vaktmester på et laboratorium som arbeider med dyreforsøk. Ved laboratoriet møter han Paulie, og blir sjokkert over å høre Paulie snakke flytende engelsk. Deretter snakker ikke Paulie et eneste ord, når Misha bringer andre dit for å være vitne til den snakkende fuglen. Misha overtaler Paulie til å fortelle sin historie ved å tilby ham mango.

Paulie forteller Misha om sin opprinnelige eier, en liten jente ved navn Marie som sliter med stamming. Historien overgår til en flashback hvor Paulie er en liten baby-fugl. Marie samarbeider med en logoped for å lære seg å snakke bedre, og Paulie begynner etter hvert å snakke også. Han begynner med å forstå betydningen av ord, og lærer seg mer komplekse setninger. Maries far Warren (spilt av Matt Craven) en soldat, kommer hjem fra Vietnam og tror at Paulie ikke hjelper Marie. Faren er sint over det nære båndet mellom Paulie og Marie, og deres felles fremgang i tale-utviklingen.

Faren ønsker at Marie skal glemme Paulie, og han gir henne en katt i stedet. Men katten og Paulie kommer ikke overens. Paulie overføres fra en eier til en annen, og til slutt havner han hos en pantelåner, hvor fuglen bruker tiden sin på å fornærme kundene. En dag kommer en kunde ved navn Benny som viser interesse for Paulie, som tror at han kan tjene penger på fuglens evne til å snakke. Men før Benny rekker å kjøpe fuglen, blir den kjøpt av Ivy med den hensikt å reformere fuglens frekke personlighet. Ivy blir venn med fuglen, og godtar å hjelpe Paulie med å finne Marie som har flyttet til Los Angeles. Men når Ivy mister synet, bestemmer Paulie seg for å bli værende og ta seg av henne.

Når Ivy dør, fortsetter Paulie reisen på egen hånd. I Los Angeles slutter Paulie seg til en gruppe fugler eid av en musiker, Ignacio. På en av forestillingene kjenner Benny ham igjen, og ønsker å kjøpe Paulie fra Ignacio. Han takker nei til tilbudet, og Benny kidnapper Paulie. Under Bennys innflytelse begynner Paulie med kriminalitet. Paulie blir senere brakt til hans nåværende hjem, hvor ansatte og forskere blir forbløffet over hans intelligens. De utsetter ham for testing, men lover at han snart skal bli gjenforent med hans opprinnelige eier - Marie.

Men Paulie oppdager at han har blitt løyet for. Institusjonen har bestemt seg for å beholde ham. Så Paulie nekter å samarbeide med flere tester, og ydmyker Dr. Reingold, sjefen for instituttet, foran sine vitenskapelige kollegaer ved å oppføre seg som en vanlig papegøye og deretter fornærme ham. Som et resultat blir vingene hans klippet, og han blir til slutt fengslet i en kjeller når han begynner å bite vitenskapsfolkene. Misha blir rørt av Paulies historie, bestemmer seg for å si opp jobben sin, og forsøker å løslate Paulie for å ta ham med til Marie.

Medvirkende 
 Gena Rowlands som Ivy
 Tony Shalhoub som Misha
 Cheech Marin som Ignacio
 Bruce Davison som Dr. Reingold
 Trini Alvarado som Adult Marie
 Jay Mohr som the voice of Paulie og Benny
 Buddy Hackett som Artie
 Hallie Kate Eisenberg som Marie
 Matt Craven som Warren
 Bill Cobbs som Virgil
 Tia Texada som Ruby, and the voice of Lupe
 Laura Harrington som Lila

Eksterne lenker 
 

Filmer fra 1998
Familiefilmer fra USA
Barnefilmer fra USA
Engelskspråklige filmer